Re: David Brin short story

To: John Cowan <cowan@LOCKE.CCIL.ORG>

Subject: Re: David Brin short story

From: "Jorge J. Llambias" <jorge@INTERMEDIA.COM.AR>

Reply-To: "Jorge J. Llambias" <jorge@INTERMEDIA.COM.AR>

Sender: Lojban list <LOJBAN@CUVMB.BITNET>

i lu ze'e viska li'u fi'e la deivd brin i lu ju'i prenu la zeloskis bazi vi zvati i ki'anaidai li'u se cusku le marbi i to'o le mi tcaci stuzi pe ne'a le canko mi viska le nu so'o te barja cu suksa cliva i le virnu ja kucli cu stali i lu zy me le purcedra kespre poi pu xruti gi'e ku'i na se'irmipri i je'upei li'u preti fi la sam no'u le mi'a barjygu'a i lu je'u i seki'ubo ko zy na jikca i va'o le nu lo zvati cu mutce simsa lo slabu be zy gi'e cfagau lo rapyfri nungunta kei mi'o le vi dinju lo drata plini cu diklo la'a li'o li'u i le nu rapyfri i ia ro da lifri le sinxa be le fatci ckaji be le temci i lei nirbi'a puzu ta'e te'arxei ra no'u lobleselga'e le nu nuzdu'a lo bazi nungutsuksa i puzuku lei prenu cu terpa le nirterbi'a gi'enai smadi le nu ri stidi le du'u makau vorme le kesmu'e i caze'aku le po'o purkespre cu malfri lo'e za'orbleselga'e jenca i ti'e le nirviljenca velma'erai ca ba'o se pranygau i le ca jetna na nitcu loi selte'atce nungutsuksa le nu snada le steci ke menli tcini poi ve marce fi le kensa da fa'a lei tarci i ri'i le ca kespre le selbai nu rapyfri cu ckiku i ri'i ku'i le purpre cu curve le ka se terpa i lu li'o le suksa nu co'a slabu cu ka'e cfagau lo plipe gutsuksa i seki'ubo e'anai jbikla i va'o le nu zy cimno le nu snura cu cumki fa le nu zy jikca li'o li'u i tavdu'e marbi i so'e purkespre pu klama loi melbi vanbi gi'e stali i lei ba'o selbe'e cu rivbi le nu pensi'u i ku'i le xarnu po'u la zeloskis za'o litru i zifre nanmu i seki'ubo lei catni cu minde lo marbi le nu purkla mu'i le nu kajde i le temci cu cizra i ty flecu gi'e babo viljenca binxo i mi zutse je denpa gi'e ganse lei nanca i pa'o le canko mi viska lo slabu flira i lu doi jatna li'o xu li'u i mi bilga le nu cliva pu i le mi xance ca co'a desku i ku'i pluka fa le nu za'ure'u viska lei tarci ---------------------------------------------------------------- co'o mi'e xorxes ______________________________________________________________________________ >Toujours Voir > >by David Brin > >"Folks!" the bodyguard announced. "In moments Lasselovsky will be here. You >all know what that means." > >From my regular booth by the window, I saw several customers abruptly >leave. The brave, or curious, remained. > >"He's the Oldtime spacer who returned, but didn't hide, right?" Sam, our >bartender, asked. > >"Yeah, so don't bother him! If anyone here strongly resembles someone from >his past, and triggers a deja-vu attack, we could find this building on >another *planet*..." > > >Deja vu. I suppose everyone's felt this clue to Time's true nature. > >Epileptics once dreaded it as an "aura," foretelling seizures. And >historically, people feared epilepsy, never suspecting grand mal hinted a >door to the universe. > >Today only Oldspacers suffer lingering aura shock. I hear neuroconvulsive >hyperdrive is perfected nowadays. Modern pilots needn't endure terrifying >seizures to attain that special mental state which propels a spaceship >starward. > >To *modern* spacers, induced deja vu is a key. > >To Oldtimers, though, it's pure terror. > > >"...sudden recognition could trigger a jump seizure. So don't approach him. >If he feels safe, maybe he'll mingle..." > >Talky bodyguard. > > >Most Oldtimers retreated to cozy surroundiings and stayed put. Ex-crewmates >avoid reunions. > >Stubborn Lasselovsky, though, keeps moving. He's a free man, so the >authorities send bodyguards ahead to warn people. > > >Time's funny. It flows, then surges like a convulsion. > >I sit and wait, feeling the years. > >Through the window, I see a familiar face... > >*Captain*...? > >I *should* have left before this. Already my hands are shaking. > >Still, it is nice to see, again, the stars. >_______________________________________________________________________________